cyanic-selkie/wikianc huggingface dataset:
Barack Obama
Politisk reknar ein Obama for å vere ein «moderat demokrat» som kan samarbeide med politikarar frå det republikanske partiet. Moderat i denne samanhengen står i motsetnad til liberal. I tida som senator markerte han ikkje nokon sterk profil, men var heile tida imot krigen i Irak, i motsetnad til mange andre mogelege presidentkandidatar.
Obama er gift med advokaten Michelle Obama, som han har to døtrer med.
Oppvekst
Barack Obama er fødd i Honolulu på Hawaii. Faren, Barack Hussein Obama sr., var kenyanar, mens mora Ann Dunham var frå Kansas. Dei to møttest ved University of Hawaii, der Obama sr. var utvekslingsstudent. Dei vart gift i 1960 og Obama vart fødd ikkje lenge etter. Då Obama var to år, forlet faren familien og deltok nokre semester i eit doktorgradsprogram på Harvard før han flytta tilbake til Kenya.
Då Obama var seks år, gifta mora seg med ein indonesisk mann, Lolo Soetolo, som jobba i oljeindustrien, og familien flytta til Jakarta i Indonesia. Der gjekk han først to år på den katolske skulen Strada Asisia og deretter to år på ein offentleg skule som var open for alle trusretningar. I januar 2007 vart det misvisande hevda at han hadde gått på ein islamistisk madrasa som barn. Sidan Indonesia er eit muslimsk land, er det for det meste muslimske elevar på skulane, medrekna i det minste den siste skulen Obama gjekk på.
Etter fire år gjekk vart mora skild for andre gong, og Obama vart send til besteforeldra på Hawaii medan mora heldt fram med studia i Indonesia. Bestefaren tente til livsopphaldet med å selje forsikringar, men Obama var flink på skulen og fekk stipend på ein dyr high school (vidaregåande) i Waikiki. I sjølvbiografien sin fortel Obama at det var ein periode med mykje festing, då han også prøvde marihuana og kokain.
Far til Obama døydde i ei trafikkulykke i Kenya då sonen var 21 år, og mora døydde av kreft i 1995, få månader etter at han gav ut sjølvvbiografien Dreams from My Father.
Utdanning
Etter vidaregåande skule (high school) fekk Obama nytt stipend og byrja å studere ved Occidental College, som er ein privat høgskule (college) i Los Angeles. Etter to år heldt han fram ved Columbia i New York, der han fullførte lågaregradsstudia med fordjuping i statsvitskap. Han vart uteksaminert i 1983 og arbeidde så eit år i New York før han flytta til Chicago.
I Chicago arbeidde han tre år for ein kyrkjeleg hjelpeorganisasjon som hjelpte arbeidslause i fattige nabolag. I 1988 forlet han Chicago for å studere jus på Harvard-universitetet. Her vart han den første afro-amerikanske presidenten for Harvard Law Review og tok juridisk doktorgrad i 1991 med toppkarakterar.
Tilbake i Chicago deltok Obama i arbeidet med å få veljarar til å registrere seg, før han vart tilsett i eit advokatfirma som arbeider med borgarrettar. Han underviste også i jus på University of Chicago, og gjer det stundom enno.
Politikar
Obama vart innvald i Illinois delstatssenat i 1996. I 2000 stilte han opp i demokratane sitt primærval til Representanthuset, men tapte. Han bestemte seg for å satse på Illinois, der han vart attvald som senator i 2008
I 2004 gjorde Obama eit nytt forsøk på å kome inn i den føderale politikken, og ved senatsvalet i november vann han overlegent over den republikanske kandidaten med 70 % av stemmene. Obamas gjennombrot på nasjonalt plan skjedde etter hovudtalen han heldt på landsmøtet til demokratane i juli same året. Han var den tredje afroamerikanaren som nokon gong hadde halde denne nøkkeltalen, og dei fleste rekna han som ein nykomar. Etter dette vart han svært ofte presentert og intervjua i massemedia. Han vart snart omtykt av mange. I februar 2006 vart folks tiltru til senatorane lodda i ei meiningsmåling; Obama fekk støtte av 71 % av dei spurde, og var dermed den nest best likte av dei 100 senatorane.
Presidentvalskandidatur og valkamp
Den 16. januar 2007 tok Obama det første formelle steget mot presidentkandidaturet ved å opprette ein undersøkingskomité, og ved ein tale i Springfield i Illinois den 10. februar 2008 følgde den formelle lanseringa av kandidaturet. Talen vart halden på trappa til den tidlegare capitol-bygningen i delstaten, der Abraham Lincoln heldt ein epokegjerande tale i 1858. Obama tok opp fleire trådar frå denne talen og beskreiv til presidentkandidat å vere uvanleg detaljert kva han ville gjere om han vart vald. På dei fleste område der dei to skil lag politisk, markerte han seg til venstre for Hillary Clinton, som vart hovudmotstandaren i nominasjonsprosessen.
På valdagen 4. november 2008 vart det klårt at Obama vert den 44. presidenten i Sambandsstatane.
Til liks med familien Clinton har Obama vore involvert i ein mindre eigedomsskandale.
Nobels Fredspris
9. oktober 2009 offentleggjorde Nobelkomitéens leiar, Thorbjørn Jagland, at President Barack Obama hadde blitt tildelt Nobels Fredspris for 2009.
Forfattar
Sjølvbiografien vart ein suksess, og Obama gjorde ein avtale verd 1,9 millionar dollar for å skrive tre bøker til. The Audacity of Hope kom ut 17. oktober 2006 og handlar om Obamas politiske grunnlag og overtyding. Den andre er ei barnebok han skal skrive saman med familien, medan innhaldet i den tredje enno ikkje er annonsert.
Tysk geografi
Tyskland er eit stort land i Sentral-Europa, som strekkjer seg frå Alpane i sør, over Det nordeuropeiske låglandet til Nordsjøen (Nordsee) og Austersjøen (Ostsee).
Terreng
Den nordlege tredjedelen av landet ligg i Det nordeuropeiske låglandet med flatt terreng kryssa av fleire store elvar som renn nordover (Elbe, Ems, Weser, Oder). Våtmarksområde og myraktige forhold finn ein langs grensa til Nederland og langs den frisiske kysten. Sandete Mecklenburg i nordaust har mange innsjøar som vart danna av isbrear under den siste istida.
Lenger sørover, i sentrale delar av Tyskland ligg eit meir kupert og åslendt landskap kalla Mittelgebirge, og enkelte av desse lågare fjella vart danna av vulkansk aktivitet. Rhindalen går tvers gjennom dei vestlege delane av dette området. Det sentrale høglandet strekkjer seg austover og nordover til Saale og glir over i Erzgebirge ved grensa til Tsjekkia. Høglandet inkluderer Eifel og Hunsrück vest for Rhinen, Taunus nord for Frankfurt, Vogelsberg, Rhön og Thüringer Wald. Sør for Berlin, aust i dei sentrale områda er landskapet meir som i dei lågareliggande områda i nord med sandaktig jordsmonn og våtmarksområde, som i Spreewald-regionen.
Sør-Tyskland har forskjellige linjeforma åsar og fjellkjeder. Alpane heilt i sør er dei største, men relativt lite av Alpane ligg innanfor Tyskland samanlikna med Sveits og Austerrike. Schwarzwald, ved sørvestgrensa til Frankrike, skil Rhinen frå kjeldene til Donau på austsida, og er ein del av det europeiske vasskiljet
Jens Zetlitz
Jens Zetlitz var ein norsk diktar, fødd i Stavanger.
Liv
På slutten av 1700-talet flytta Jens Zetlitz til København for å studera teologi. Der vart han medlem av Det Norske Selskab, og vart særleg kjend for selskapssongane og drikkevisene sine og fekk tilnamnet «Glædens muntre Sanger». Etter studietida flytta han attende til Noreg, og arbeidde som sokneprest i Vikedal i Ryfylke og seinare i Kviteseid i Telemark, til han døydde nær 60 år gammal.
Slekt og familie
Saman med kona Maren Elisabeth Bull (fødd 11. september 1761, død 20. januar 1801) fekk han fire born; Axeliane Christine Zetlitz, gift Kielland (fødd 8. juli 1792, død 15. februar 1855), Mette Christine (fødd 1794, død 1853), Kirsten (fødd 1799, død 1878) og Johanne Margrethe (fødd 1797). Axeliane vart mor til Jens Zetlitz Kielland (1816-1881), som igjen mellom anna vart far til forfattaren Alexander Lange Kielland og kunstnarinna Kitty Kielland. Etter at fyrste kona døydde i 1801 gifte han seg oppatt i 1802 med Christiane Sophie Fasting von Krogh og fekk to døtrer og ein son med henne.
Jens Zetlitz har i dag ei gate i Stavanger oppkalla etter seg. Popartisten Bertine Zetlitz er Zetlitz-familien sin mest kjende nolevande person.
Tysk geografi
Klima
Klimaskilnadane ein har mellom nord og sør er derimot ikkje heilt som ein kanskje kunne vente. Ein skulle kanskje tru at vintrane var kaldare og våtare i nord, nær Nordsjøen og Austersjøen, men slik er det ikkje. Dei kaldaste områda finn ein i dei tyske Alpane der kaldluft frå nordaust samlar seg. Dette fører til lange kuldeperiodar og skya vêr i Bayern, ofte i lag med lett snø eller underkjølt regn. I snitt er det tåke om lag ein av tre dagar i Sør-Tyskland om vinteren, men innimellom kan fønvind frå Alpane gje milde og solrike dagar, særleg i starten og slutten av vinteren. I Nord-Tyskland kjem mildlufta som oftast med dei fuktige vindane frå Atlanterhavet, og i samband med kraftige lågtrykk i Nordsjøen kan ein få vind opp i orkan styrke. Temperaturane om vinteren er i snitt berre eit par grader lågare enn i Frankrike, men kaldluft frå Sibir kan gje temperaturar godt under −20 °C dei fleste stader i landet.
Som i mykje av resten av Europa kan sommarvêret endre seg ein god del i løpet av forholdsvis kort tid frå strålande sommarvêr til regnbyger og lågare temperaturar. Medan store delar av Europa byrjar å få ein god sommarvarme i juni, kan ein framleis få kjøligare vêr i Tyskland når lufta strøymer inn frå Nordsjøen og Austersjøen i nord. I juli er det derimot meir jamn varme og temperaturar over 30 °C er ikkje uvanleg, og dei fleste lågareliggande områda har hatt temperaturar over 35 °C. Tyskland kan ha ein god del torevêr om sommaren, og i sørlege område er ikkje hagl uvanleg. München vart til dømes råka av ei kraftig haglbye 12. juli 1984 som førte til skadar for meir enn 6 milliardar kroner, og gjorde skadar på 70 000 hus og 200 000 bilar. Torevêr er derimot sjeldan frå oktober av og gjennom vinteren. Frå november av vert det meir skya i store delar av landet.
I hovudsak får nordlege og vestlege fjell- og åssider meir nedbør enn dei austlege. Schwarzwald er det våtaste området i Tyskland med ein normal på litt over 1 000 mm per år, medan Elbedalen i aust får mindre enn 500 mm.
Arealbruk
Tyskland dekkjer eit areal på 357 021 km², der 4 750 km² er irrigert land og 7 798 km² er dekt av vatn. Den største innsjøen er Bodensjøen med eit areal på 536 km², der 62 % av kysten ligg i Tyskland. Dei internasjonale grensene i sjølve innsjøen er ikkje definert. Andre store innsjøar er Müritz (117 km²) og Chiemsee (80 km²). Største delen av Tyskland er anten dekt av dyrkbar mark (33 %) eller skogområde (31 %). Berre 15 % av landet er permanente enger.
Landegrenser
Tyskland har totalt 2 389 km med kystlinje og landegrensene er totalt 3 621 km lange: Danmark 68 km, Polen 456 km, Tsjekkia 646 km, Austerrike 784 km, Sveits 334 km, Frankrike 451 km, Luxembourg 138 km, Belgia 167 km, Nederland 577 km). Den tysk-austerrikske grensa kryssar seg sjølv nær Jungholz. Grensa langs Belgia inkluderer fem tyske eksklavar fordi den belgiske jernbanen Vennbahn kryssar inn og ut av Tyskland.
Grotter
Fjellområda i Tyskland inneheld fleire karstformasjonar der elvane har grave ut grotter, særleg i Hönnedalen. Dei største grottene i Europa som var busett av tidlege kulturar ligg i Balve.
Elvar
Dei tre største elvane i Tyskland er Rhinen, Elbe og Donau. Av heile lengda til Rhinen (Rhein på tysk) er 865 km i Tyskland. Dei største sideelvane hennar er Neckar, Main og Mosel. Den tyske delen av Elbe er 727 km lang og munnar òg ut i Nordsjøen, medan den tyske delen av Donau er 687 km. Andre viktige elvar er Weser og Ems. Sjå òg elvar i Tyskland.
Geografiske ytterpunkt
Det nordlegaste punktet på det tyske fastlandet ligg nær Aventoft i Schleswig-Holstein
Dei geografiske ytterpunkta i Det tyske forbund (1815-1866) er nemnd i første vers av Das Lied der Deutschen, der tredje vers i dag er nasjonalsongen til Tyskland. Dette var ytterpunkta i landet då songen vart skrive i 1841, men gjeld ikkje lenger i dag. Grensene som er nemnd er følgjande elvar:
Dale-Gudbrand
Dale-Gudbrand var ein mektig mann som heldt til på garden Hundorp i Gudbrandsdalen på 1000-talet.
Heimskringla fortel at «han var liksom konge over Gudbrandsdalen, men var herse av namn», og Sigvat skald hadde likna makta hans med den til Erling Skjalgsson i eit kvad.
I 1021, då Dale-Gudbrand fekk høyra at kong Olav Haraldsson fór rundt og tvinga folk til å ta ei ny tru, kristendommen, samla han folk for å kjempa imot. Kongen og Dale-Gudbrand blei einige om å møtast til ting. Medan dei som var samla der blei overvelda av sola som stod opp, og som Olav likna med den nye guden, slo Kolbein sterke sund Torsbiletet som var der med kølla si, og mus og småkryp kom ut. Denne hendinga markerte innføringa av kristendommen i Gudbrandsdalen. Sør-Fron kommune har seinare teke kølla som symbol på kommunevåpenet sitt.
Campaign for Nuclear Disarmament
Campaign for Nuclear Disarmament (CND, «Kampanjen for kjernefysisk nedrusting») er ein organisasjon som kjempar for kjernefysisk nedrusting i Storbritannia og for internasjonal kjernefysisk nedrusting og tettare internasjonale reguleringar gjennom avtalar som Ikkjespreiingsavtalen. Han er imot militære handlingar som kan føre til bruk av atomvåpen, kjemisk krigføring eller biologiske våpen, og mot bygging av atomkraftverk i Storbritannia.
CND vart skipa i 1957, og sidan den gong har dei i periodar fronta fredsrørsla i Storbritannia. Dei hevdar å vere den største fredskampanjen retta mot ei sak i Europa. Sidan 1958 har dei organisert Aldermaston-marsjen som vert halde kvar påske frå Trafalgar Square i London til Atomic Weapons Establishment nær Aldermaston.
1153
1153 (romartal MCLIII)
Ekstremvêret Hårek
Verknader
På Åmnes i Meløy kommune tok vinden med seg ein garasje som smalt inn i eit bustadhus, medan ein campingvogn vart flytta av vinden i Mevik i Gildeskål. I Mo i Rana sleit Hårek laus ei flytebrygge og mange tre rotvelta langs kysten av Helgeland.
Mellom Stad og Narvik vart det målt vasstand opp til 90 cm høgare enn det som var gjeve i tidvasstabellen. . I Konsvik på Lurøy vart ein nybygd molo rasert av dei høge bølgjene.
Uvêret førte med seg vanskelege trafikkforhold. E6 over Saltfjellet vart stengd og fleire flyavgangar i Lofoten og i Salten vart innstilt. Det same vart fleire ferjestrekningar i området.
Vind
Kraftigast vind mellom kl. 13 den 10. januar og kl. 07 den 11. januar. Områda frå Stad (ikkje ekstremvêr) til Salten fekk vind over full storm. Kraftigast vind vart målt på Ona, Nordøyan fyr og Kråkenes fyr, som alle målte ein middelvind på 32 m/s (sterk storm) og vindkast på 39-39 m/s (137-140 km/t)
Aleksandr Khalifman
Aleksandr Valerjevitsj Khalifman  i Leningrad er ein sovjetisk og russisk sjakkspelar, Stormeister i sjakk og FIDE-Verdsmeister av jødisk avstamming
Khalifman lærte å spele sjakk av far sin då han var 6 år gammal.
Stormeister i sjakk
Han oppnådde stormeister-tittelen i sjakk i 1990 etter mellom anna å ha vunne New York Open 1990 framom mange sterke spelarar.
Verdsmeister i sjakk 1999
Khalifman gjorde sin livs prestasjon ved å vinne FIDE-VM i sjakk 1999 i Las Vegas. Han beheldt tittelen FIDE-verdsmeister i sjakk til neste VM, VM i sjakk 2000.
Då Khalifman vann verdsmeisterskapen var han rangert som nr. 44 i verda etter FIDE sitt FIDE-ratingsystem. . Dette vart samanlikna med den «klassiske» verdsmeisteren i sjakk, Garri Kasparov, som på same tid var nr. 1 etter rating. Khalifman sa etter turneringa: «Ratingsystemet verkar perfekt for spelarar som deltar berre i lukka turneringar alle mot alle. Eg trur dei fleste av dei er overrata. Organisatorane inviterar dei same spelarane om og om igjen fordi dei har høg rating og det bidrar til at ratingen deira held seg høg.» Kanskje som eit svar på dette vart Khalifman invitert til den neste superturneringa i Linares. Der klarte han seg bra, men kom etter Kasparov som delte førsteplassen.
Khalifman nådde sitt høgaste FIDE-ratingtal 1. oktober 2001 med 2702.
Turneringsresultat
Khalifman vann Juniormeisterskapen for Sovjetunionen for 1982, og for 1984,
Han vann vidare Moskva-meisterskapen 1985 og 1987, turneringa i Groningen 1990, Ter Apel 1993, Eupen Chess Open 1994, St. Petersburg Open 1995, Den russiske meisterskapen 1996, St. Petersburg 1997, Aarhus 1997, VM for landslag i Luzern 1997, Bad Wiessee 1998, Corus 2000 og sjakk-OL 2000.
Sjakktrenar
Saman med trenaren sin, Genadij Nesis, driv han eit sjakkakademi i St. Petersburg, kalla «The Grandmaster Chess School». Der trenar han spelarar frå heile verda etter mottoet: «sjakk = intellekt + karakter».
Fotnotar
.
Gotthilf Christian Reccard
Gotthilf Christian Reccard var ein tysk evangelisk teolog og astronom. Han var fødd i Werningerode og døydde i Königsberg.
Liv og gjerning
Reccard var son av ein diakon og gjekk ved lyseet (gymnaset) i Wernigerode. Han studerte i Halle og vart i 1762 prest ved Trinitatiskirche og 2. inspektør på realskulen i Berlin. Allereie i 1765 reiste han til Königsberg i Aust-Preussen, der han i dei komande åra skulle verte utnemnd til professor i teologi og til konsistoriet (det akademiske rådet). Frå 1776 til 1796 var han leiar av Collegium Fridericianum. Ved sidan av yrket sitt vigde han seg til astronomisk forsking.
Eit verk frå Reccard si hand, Lære-Bog i adskillige philosophiske og mathematiske Videnskaber kom i dansk utgåve i 1782.
416 Vaticana
416 Vaticana er ein hovudbelteasteroide. Han blei oppdaga den 4. mai 1896 av Auguste Charlois ifrå Observatoire de Nice.
Kumru i Ordu
Kumru er ein by og eit distrikt i provinsen Ordu i Svartehavsregionen i Tyrkia. Byen har kring 12 000 innbyggjarar, medan heile distriktet har kring 45 000. Byen ligg 618 meter over havet.
Kumru er skvist inn mellom to fjell, 33 km frå kysten av Svartehavet.
Ytre Arna kyrkje
Kyrkja er bygd i tre og har 250 sitjeplassar. Ho vart vigsla 5. november 1895.
Historie
Kyrkja i Ytre Arna er ein kopi av Berger kyrkje frå 1895 i Svelvik i Vestfold. Kyrkjene har same arkitekt og er frå den same tidsperioden. Årsaka til at desse kyrkjene er bygd over same lest, handlar om industrihistorie. Bygdene Ytre Arna og Berger vart endra til industristader og vart bygd opp omkring tekstilindustrien. Peter Jebsen stod for bygginga i Ytre Arna, medan broren Jürg Jebsen stod for bygging i Berger.
Arkitekt Schak August Steenberg Bull, nevø av Ole Bull, har og teikna Troldhaugen til sin fetter Edvard Grieg.
Ytre Rendal kommune
Ytre Rendal kommune var ein tidlegare sjølvstendig kommune i Hedmark, ein del av Rendal formannskapsdistrikt frå 1837.
I 1880 vart Rendal delt i Ytre- og Øvre Rendal kommunar. Ytre Rendal kommune hadde då 1 661 innbyggjarar.
1. januar 1965 vart Ytre- og Øvre Rendal kommunar slegne saman til den nye Rendalen kommune. Ytre Rendal hadde ved samanslåinga 1 913 innbyggjarar.
Etter grensejusteringar i Ytre- og Øvre Rendal, Tolga og Trysil kommunar, vart Engerdal kommune oppretta som eigen kommune 1. januar 1911. Frå Ytre Rendal kommune vart eit område med 311 innbyggjarar lagt til den nye kommunen.
Vladimír Weiss (1989-)
Vladimír Weiss er ein slovakisk fotballspelar, som hausten 2011 spela for Espanyol i spansk Primera Division, på lån frå Manchester City, og for det slovakiske landslaget.
Weiss har spelt i Manchester City sidan ung alder. Han debuterte på A-laget til klubben 24. mai 2009. I desember 2009 skreiv han kontrakt med klubben fram til 2010. I januar 2010 gjekk han på lån til Bolton Wanderers ut 2009/10-sesongen.
1154
1154 (romartal MCLIV)
Essen
Essen er ein by sentralt i Ruhrområdet i delstaten Nordrhein-Westfalen i Tyskland. Byen har om lag 580 000 innbyggjarar, og er den 7.-8. største byen i landet. Han vart nyleg utpeikt som europeisk kulturhovudstad for 2010, og representerer heile Ruhrområdet. Essen ligg ved breidda av elva Emscher.
Tidlegare var Essen ein av dei viktigaste kol- og stålsentera i Tyskland og har utvikla ein sterk tertiærnæring for industri. Han er heimstad for 13 av dei 100 største selskapa i Tyskland. På grunn av den industrielle historia vart byen i 1958 vald som sete for eit romersk-katolsk bispedøme. Tidleg i 2003 vart universiteta i Essen og nabobyen Duisburg (begge oppretta i 1972) slått saman til Universitetet Duisburg-Essen.
Historie
På slutten av 1500-talet og på byrjinga av 1600-talet vart det oppretta ein våpenfabrikk i Essen, noko byen kom til å identifisere seg med i hundreåra framover, og 300 år seinare stod det ved sentralstasjonen Essen - die Waffenschmiede des Reiches (rikets våpensmed) og først etter den andre verdskrigen vart dette erstatta med Essen - die Einkaufsstadt (Handelsbyen). I 1620 produserte smedane i Essen 14 000 gevær og pistolar, og byen vart strategisk viktig.
Trettiårskrigen
Under trettiårskrigen stod den protestantiske byen og den katolske abbeden mot kvarandre. I 1623 klarte Maria Clara von Spaur, Pflaum und Valör, å føre katolske spanjolar mot byen for å utføre ein motreformasjon. I 1624 vart det vedtatt ei lov for gjeninnføring av katolisismen og kyrkjegjengarane vart strengt kontrollert. I 1628 reiste byrådet sak mot dette ved Reichskammergericht. Maria måtte flykte til Köln då nederlendarar storma byen i 1629. Ho kom tilbake sommaren 1631 i lag med bayrarar under Gottfried Heinrich Graf zu Pappenheim, men måtte forlate byen igjen i september same år. Ho døydde i Köln i 1644.
Krigen gjekk hardt ut over byen med mange arrestasjonar, kidnappingar og valdtekter. Sjølv etter freden i Westfalen vart troppar verande igjen i byen fram til 9. september 1650.
Industrialisering
Essen og familien Krupp påverka kvarandre i mange år. Krupp kom til Essen på 1500-talet og grunnla den første støypestålsfabrikken i Tyskland i 1811, og denne skulle etter kvart gje innbyggjarane i byen inntekter, sjølv om han gjekk noko dårleg i starten. Frå 1840-talet byrja folkeveksten i Essen å auke kraftig og han vart ein storby. Kruppkonsernet sine våpenfabrikkar gjorde Essen til eit sentrum for Tyskland sin opprusting til begge verdskrigane.
Kruppfabrikkane hadde trong for arbeidskraft, noko som òg var årsaka til folkeauken i Essen. Familien Krupp sin æra slutta i 1967 då Alfried Krupp von Bohlen und Halbach og son hans Arndt von Bohlen und Halbach avstod frå å ta over konsernet. Industrialisisten Friedrich Grillo grunnla eit teater og eit operahus i 1892. Teateret heiter framleis Grillo-Theater og er i dag eit nasjonalteater. Det vart bygd i nyklassisistisk stil i sentrum av byen.
Essen etter 1945
Essen vart nesten heilt utsletta under den andre verdskrigen og av det som var igjen forsvann det meste under oppbygginga og moderniseringa på 1950-talet. Av den grunn har ikkje Essen mange arkitektoniske minnesmerke å by på. Ein sjåverdig bygning er derimot operaen, som vart teikna av den finske arkitekten Alvar Aalto. I tillegg finn ein den gamle synagogen Alte Synagoge, Villa Hügel (tidlegare heim for Familien Krupp) og Margarethenhöhe.
Frå 1960-talet har Essen mista 20 % av innbyggjarane sine på grunn av fråflytting. Den tidlegare så framgangsrike gruve- og fabrikkindustrien vart lagd ned i 1960-åra. Essen har gått igjennom store omstruktureringar for å finne nye løysingar. Dei seinare åra har utflyttinga stoppa noko opp, men ein har framleis problem med folkeveksten.
417 Suevia
417 Suevia er ein hovudbelteasteroide. Han blei oppdaga den 6. mai 1896 av Maximilian Franz Joseph Cornelius Wolf ifrå Landessternwarte Heidelberg-Königstuhl.
29. oktober
29. oktober er den 302. dagen i den gregorianske kalenderen (303. under skotår). Det er 63 dagar att av året.
Ekstremvêret Gudrun
Ekstremvêret Gudrun var eit kraftig uvêr som 7. til 9. januar 2005 kom inn frå Atlanterhavet og råka Nord-Europa. Ekstremvêret fekk namnet «Gudrun» av Meteorologisk Institutt i Noreg, medan tyske Deutscher Wetterdienst gav det namnet Erwin.
Gudrun var det første av i alt tre ekstremvêr som råka landet i løpet av berre fire dagar. Dei to andre var Hårek som råka områda frå Nord-Trøndelag til Lofoten, og Inga, som hovudsakleg råka kysten av Vestlandet. Til saman gjorde desse tre stormane skadar for 160 millionar kroner i områda frå Østfold til Nordland.
Forløp
Lågtrykket utvikla seg vest for Irland den 7. januar 2005. Kraftig jetstraum i høgda var medverkande til at lågtrykket fekk ei eksplosiv utvikling og flytta seg raskt over Nord-Irland og Skottland. Kraftig nedbør følgde frontane sør for stormsenteret og skapte flaum fleire stader, hovudsakleg elvar som gjekk over breiddene sine. I Storbritannia vart fleire heimar råka av flaum evakuert, 70 000 mista straumen og to personar omkom.
Ettermiddagen den 8. januar flytta uvêret seg nord for Danmark og inn over Søraust-Noreg. Det lågaste lufttrykket på 960 hPa vart målt nordaust for Oslo. I Noreg vart det registrert nordvestleg sterk storm frå Agder til svenskegrensa. I Danmark og Sør-Sverige vart det målt vind over 32 m/s. Lågtrykket og pålandsvind førte til stormflod i Danmark på to meter over flomål og førte til flaum fleire stader. Òg i Noreg vart det registrert høg vasstand med flaum i mellom anna Sandefjord og Mandal, men utan så store utslag som i Danmark og Storbritannia. I Danmark mista 60 000 hushaldingar straumen, og fire menneske omkom.
Stor skilnad i lufttrykk mellom Nord- og Sør-Sverige førte til kraftig vind, medan uvêret natt til 9. januar og neste dag kryssa landet og heldt fram utover Austersjøen. Natt til 9. vart 341 000 svenske hushaldingar straumlause. Ringhals og Barsebäck atomkraftverk måtte stanse straumproduksjonen på grunn av at fleire leidningsbrot kombinert med store mengder salt som kom med vinden inn frå havet, såkalla saltstorm, medførte fare for kortsluttingar. Den kraftige vinden kombinert med vasstrukken jord førte til at mange tre rotvelta. Omkring 70 000 000 kubikkmeter skog vart rasert i Götaland. Fem personar omkom.
Uvêret minka etter dette gradvis, men førte til kraftig vind og nedbør òg i Finland, Russland, Tyskland, Latvia, Estland og Litauen. I Helsingfors steg vassnivået den 9. januar opp til 146 centimeter over det normale. I St. Petersburg steig vatnet frå elva Neva så høgt at seks tunnelbanestasjonar måtte stengjast. Åbo hamn vart sett under vatn. I Pärnu i Estland var vasstanden på det høgaste 280 centimeter over det normale, og ein fjerdedel av gatene i byen vart sett under vatn.
Ein reknar med at Gudrun totalt kravde 17 menneskeliv.
Verknader i Sverige
Sverige var det landet som vart hardast råka av uvêret. Fire døgn etter stormen var 100 000 hushaldingar utan straum. Etter to veker hadde 25 000 hushaldingar ikkje fått straumen tilbake, og etter tre veker framleis 10 000. Bortfall av elektrisitet gjorde at telefoni, inkludert mobiltelefon, fall ut i dei råka områda. Først etter ein månad gjekk trafikken som normalt på alle jernbanelinjer.
Noreg
I området som ekstremvarselet gjaldt for (Sør-Rogaland til Svenskegrensa) så var det Lindesnes som målte den høgaste middelvinden i Noreg med 31 m/s (sterk storm). Lista under viser stasjonane som målte vind høgare enn 25 m/s (full storm) i perioden 7. til 9. januar, samt eit par stader der vind av storm styrke er uvanleg.
Sverige
Hanö utanfor vestre Blekinge målte den høgaste middelvinden i Sverige under uvêret med 33 m/s (orkan) og dei høgaste i vindkasta med styrke på 42 m/s (151 km/t). Uvanleg var derimot dei kraftige vindkasta i indre område. Både i Ljungby og Växjö vart det målt vindkast på 33 m/s, noko som er særs uvanleg.
Danmark
Hanstholm nordvest på Jylland målte den kraftigaste vinden under heile stormen i Skandinavia med middelvind på 35 m/s og vindkast på 46 m/s (165 km/t)
Storbritannia
St. Bees Head i Cumbria målte vindkast på 46 m/s (167 km/t).
Capel Curig i Snowdonia fekk 144 mm nedbør på berre 24 timar den 7. januar, medan Shap i Cumbria fekk totalt 227 mm over ein periode på 72 timar.
Jeff Allen
Jeffrey «Jeff» Allen er ein engelsk rock- og bluestrommeslagar. Allen er best kjend for arbeidet sitt med East of Eden, Babe Ruth, Snowy White, Bonnie Tyler, Mick Taylor og Van Morrison.
Han må ikkje forvekslast med den tidlegare trommeslagaren i glamrockbandet Hello, som har same namn.
Kultur i 1973
Kultur i 1973 er ei oversikt over hendingar, fødde og døde personlegdomar innan kulturlivet i 1973.
Slagside
Slagside er eit omgrep som viser til at eit skip heller, krenger eller ligg over til ei av sidene, utan at ytre krefter verker på skipet. Ofte kjem slagside av at lasta er uheldig fordelt eller trimma feil, at lasta har forskyvd seg under sjøgang, eller lekkasje i skipet der vatn har trengd inn.
I motsetnad er rulling den dynamiske rørsla frå side til side skapt av bølgjer. Om eit skip får stor nok slagside vil det til slutt kollsegle og potensielt søkkje.
Omgrepet vert òg nytta i vanleg språkbruk med tydinga å ha tendens til eller ha helling i mot noko, i ei eller anna retning. Til dømes kan nokon ha «politisk slagside».
Morzjovets
Morzjovets er ei øy heilt sør i Barentshavet i Arkhangelsk oblast i Russland. Ho ligg i Mezenbukta ved inngangen til Kvitsjøen.
1157
1157 (romartal MCLVII)
Morzjovets
Morzjovets ligg berre eit par kilometer nord for Polarsirkelen. Øya har eit areal på 110 km².
Øya er flat og graskledd og har mange innsjøar. Det er ein busetnad på Morzjovets.
Trípoli i Hellas
Trípoli (gresk Τρίπολη, eldre form og på latinsk Tripolis, og stundom Tripolitsa, Tripolitza og Tripolizza) er ein by på Peloponnes i Hellas. Trípoli er ein kommune i periferieininga Arkadía i periferien Peloponnes og er hovudstad både i periferieininga og i periferien Peloponnes. Byen er den største i periferieininga og ein av få stader i Arkadía som veks.
Avstanden frå Pýrgos er om lag 145 km aust, han ligg 125 km aust for Olympia, 144 km søraust for Pátra og søraust for Kalávryta, 78 km sørvest for Korint og om lag 148 km sørvest for Aten. I tillegg ligg han vest for Árgos og Návplio, nordvest for Leonídio, nord for Spárti, nordaust for Kalamáta, 33 km nordaust for Megalópoli og nordaust for Kyparissía, aust for Stemnítsa og søraust for Dimitsána. I dag er Trípoli sete for det nye Peloponnes universitet.
Administrativ inndeling
Kommunen vart danna i 2011 ved at ein slo saman dei tidlegare kommunane Dei åtte tidlegare kommunane er no kommunaleiningar.
Hedda
Hedda er eit kvinnenamn danna som ei kortform av det tyske namnet Hedvig, som tyder 'strid'. Det har norsk namnedag den 15. oktober.
Trípoli i Hellas
Administrativ inndeling
Ved folketeljinga i 2011 hadde kommunen 47 254 innbyggjarar, medan kommunaleininga Trípoli hadde 33 785 og tettstaden med same namn 30 866 innbyggjarar.
Damsgård
Damsgård er ein del av sentrum i gamle Laksevåg kommune. Gamle Laksevåg kommune er i dag ein bydel i Bergen kommune. Damsgårdssundet er den smalaste delen av Puddefjorden, mellom Møhlenpris og Laksevåg.
Trípoli i Hellas
Historie
I mellomalderen vart staden kalla Drobolitsa, Droboltsá eller Dorboglitza, som kanskje kjem frå det greske Hydropolitsa, «Vassbyen» eller kanskje det sørslaviske ordet som tyder «slette med eiketre».
Damsgård
Damsgård hovudgard med sin karakteristiske rokokkofasade ligg med utsyn over Puddefjorden.
Trípoli i Hellas
Historie
Den moderne Trípoli vart grunnlagd i 1770 nær ruinane av dei antikke byane Pallantron, Tegea og Mantinea, derfor namnet Τρίπολης = τρεις πόλεις, som tyder «tre byar». Før den greske sjølvstendekrigen hadde han ein muslimsk og jødisk folkesetnad og var det sentrum for den osmanske okkupasjonen av Hellas.
Under den greske sjølvstendekrigen vart Trípoli den første store byen som vart teken av grekarane. Theodoros Kolokotronis tok byen 17. oktober 1821. Den muslimske folkesetnaden, som bestod av tyrkarar og albanarar, vart massakrert, kanskje så mykje som 30 000 menneske. Då Ibrahim Pasha gjenerobra byen 22. juni 1825 massakrerte han til gjengjeld den kristne folkesetnaden og brende ned byen.
Etter at han vart erobra på ny av grekarane i 1829 vart Trípoli eit stort senter i det sjølvstendige Hellas.
Byar og tettstader
Dei største byane og tettstadene i kommunen er:
1158
1158 (romartal MCLVIII)
Sannidal kommune
Sannidal er ein tidlegare norsk kommune i Telemark fylke, oppretta i 1837 som Sandøkedal formannskapsdistrikt.
Vitskap i 1703
Vitskapsåret 1703 er ei oversikt over hendingar, prisvinnarar, fødde og døde personar tilknytte vitskap i 1703.
Båtopplag
Båtopplag er ei nemning på å parkera ein båt eller fartøy over ein lengre periode.
Fritidsbåtar vert ofte sett i opplag i vintermånadane, då båtane ikkje er i bruk på vatnet. Dette fordi anten det er is på vatnet der båten høyrer heime, eller at båtane ikkje vert brukt i denne tida av året.
Li
Li kan vera:
418 Alemannia
418 Alemannia er ein hovudbelteasteroide. Han blei oppdaga den 7. september 1896 av Maximilian Franz Joseph Cornelius Wolf ifrå Landessternwarte Heidelberg-Königstuhl.
1167
1167 (romartal MCLXVII)
Col du Galibier
Col du Galibier (fransk for «Galibierpasset») er eit fjellpass i den franske delen av Alpane. Vegen over passet blei bygd i 1876 og er med ei høgd på den femte høgste asfalterte vegovergangen i Alpane (per 2007). Vegen D 902 som går over passet bind saman departementa Savoie i nord og Hautes-Alpes i sør; grensa går over passhøgda. Passet skil samstundes regionen Rhône-Alpes i nord frå regionen Provence-Alpes-Côte d'Azur i sør.
Tour de France
Saman med Alpe d'Huez som ligg i nærleiken, Mont Ventoux i Provence og Col du Tourmalet i Pyreneane, er Col du Galibier ein av dei mest kjente stigningane i Tour de France.
Nallıhan
Nallıhan er ein by og eit distrikt i provinsen Ankara i Sentral-Anatolia i Tyrkia, 157 km frå byen Ankara. Byen har kring 12 000 innbyggjarar, medan det bur kring 30 000 i distriktet. Byen ligg 625 meter over havet.
One of These Nights av Eagles
«One of These Nights» er ein song skriven av Don Henley og Glenn Frey og spelt inn av det amerikanske rockebandet Eagles. Han er tittelsporet frå albumet One of These Nights i 1975 og vart den andre singelen deira som nådde toppen av Billboard Hot 100 etter «Best of My Love» og var med å drive albumet opp til toppen av albumlista. Singelversjonen vart korta ned frå albumversjonen av songen, og det meste av introduksjonen og uttoninga var fjerna. Don Henley er solovokalist på versa, medan Randy Meisner syng høg harmoni på refrenget. Songen har ein gitarsolo av Don Felder.
B-side, «Visions», har Don Felder på solovokal, den einaste Eagles-songen han syng solo.
Indre Tysfjorden
Indre Tysfjorden (samisk Dimbarásvuodna) er ein fjordarm av Tysfjorden i Narvik kommune i Nordland. Fjorden strekkjer seg om lag 17 km innover.
Fjorden har innløp mellom tettstaden Kjøpsvik i nordvest og Nes i søraust. Fjorden går først nesten nordover, men ved Kikvika tar han ein stor sving og held fram søraustover. Det er ikkje vegsamband langs fjorden etter han snur søraustover, men det ligg likevel enkelte gardsbruk langs fjordsidene. På nordaustsida ligg Fordhaugan, og lenger inn ligg Grunnvoll på sørsida. Like aust for Grunnvoll deler fjorden seg i to. I nord går Ytter- og Innerpollen vidare austover, medan Sørfjorden og søraustover.
Riksveg 827 går langs nordvestsida av fjorden.
Stanislav Šesták
Stanislav Šesták er ein slovakisk fotballspelar, som har spela for Bursaspor i den tyrkiske fotballigaen, og for det slovakiske landslaget. Šesták var toppskårar i den slovakiske ligaen i 2005/06-sesongen. Året etter var han med å vinna den slovakiske ligaen med Žilina. 7. juni 2007 skreiv han under på ein fireårskontrakt med Bundesliga-klubben Bochum. Han var Bochum sin toppskårar i Bundesliga i 2007/08-sesongen med 13 seriemål, i 2008/09 med 9 seriemål og i 2009/10-sesongen med 6 seriemål.
Øvre Rendal kommune
Øvre Rendal kommune var ein tidlegare sjølvstendig kommune i Hedmark fylke, ein del av Rendal formannskapsdistrikt frå 1837.
I 1880 vart Rendal delt i Øvre- og Ytre Rendal kommunar. Øvre Rendal kommune hadde då 1 868 innbyggjarar.
1. januar 1965 vart Øvre- og Ytre Rendal kommunar slegne saman til den nye Rendalen kommune. Øvre Rendal hadde ved samanslåinga 1 629 innbyggjarar.
Etter grensejusteringar i Øvre- og Ytre Rendal, Tolga og Trysil kommunar, vart Engerdal kommune oppretta som eigen kommune 1. januar 1911. Frå Øvre Rendal kommune vart eit område med 381 innbyggjarar lagt til den nye kommunen.
One of These Nights
One of These Nights er det siste Eagles-albumet med gitaristen Bernie Leadon, som seinare vart erstatta av Joe Walsh. Leadon slutta i bandet etter One Of These Nights-turneen. Det sjuande sporet, «Visions», er den einaste Eagles-songen der Don Felder syng solovokal. Albumet vart det kommersielle gjennombrotet til bandet, og gjorde dei til internasjonale superstjerner og eit av dei fremste banda i USA. Bandet drog ut på verdsturné for å marknadsføre albumet. Fleetwood Mac var oppvarmingsband for dei på turneen.
«Journey of the Sorcerer»
«Journey of the Sorcerer» var nytta som kjenningsmelodi i radioteaterversjonen av Douglas Adams-romanen The Hitchhiker's Guide to the Galaxy på BBC i 1978 og 1979. Adams sa han ønskte noko som høyrtes ut som sci-fi, men samtidig indikerte ei reise, så denne banjo-baserte instrumentalen vart den ideelle songen i følgje Adams. «Journey of the Sorcerer» vart sidan nytta i ein nyinnspelt versjon for fjernsynsserien som kom i 1981, og igjen, i nok ein nyinnspeling for filmen.
«I Wish You Peace»
«I Wish You Peace» vart skriven av Bernie Leadon og den dåverande kjærasten Patti Davis, dotter til den dåverande guvernøren i California, Ronald Reagan.
Lister
Album
Singlar
Prisar
Grammyprisen
Grammy-nominasjonar
Kjelder
''
1173
1173 (romartal MCLXXIII)
Sørfjorden i Tysfjord
Sørfjorden (samisk Slabávuodna) er ein fjordarm av Indre Tysfjorden i kommunane Hamarøy og Narvik i Nordland. Fjorden har ei lengd på om lag 2 km.
Fjorden har innløp mellom Jávrreneset i sør og Hjellvikneset i nord. Lengst sør i fjorden ligg den veglause grenda Sørfjorden.
Mannfjorden
Mannfjorden (samisk Spællá) er ein fjordarm av Tysfjorden i kommunane Hamarøy og Narvik i Nordland. Fjorden strekkjer seg om lag 11 km søraustover til grenda Mannfjorden.
Fjorden har innløp mellom Kjårnes i sør og Tørrnes i nord. Fjorden går først austover, men etter Kvassvikodden snur han nesten rett sørover. Her går derimot Muskvika austover til garden Mosken. Vidare innover i fjorden er det ingen busetnader før Mannfjorden som ligg heilt inst i fjorden.
Byen Bremen
Bremen (offisielt namn Stadtgemeinde Bremen) er ein hansaby nordvest i Tyskland. Han er ein hamneby ved elva Weser, om lag 60 km sør for munningen hennar i Nordsjøen. Bremen er ein av to byar i delstaten Bremen, som har det offisielle namnet Freie Hansestadt Bremen, som referer til Hansaen. Byen har eit folketal på om lag 550 000 innbyggjarar. Storbyområdet (Bremen-Oldenburg) har om lag 2,4 millionar innbyggjarar.
Historie
På 700-talet avanserte troppane til Karl den store fram til Weser for å kristne stammene som var busett her. Den svenske vikingen Rurik, som hadde fått land i Friesland, plyndra byen i 859, og som følgje av dette og andre ugjerningar vart han utvist av Ludvig II. Bremen, som kan ha vore ein eldre busetnad, vart eit bispedøme på denne tida. Eit dokument hevda at byen vart grunnlagd i 788, men det viste seg at dette berre var ein forfalsking, så det nøyaktige årstalet er ukjend. Dei følgjande hundreåra var biskopane i Bremen drivkrafta bak kristninga av Skandinavia.
På 1100-talet vart makta til erkebiskopane utfordra av Henrik Løve. Hertugen vann fram og vart herskar i byen. Desse hendingane førte til eit borgarleg styre av byen, medan kyrkja mista makta si. Bremen vart ein kjøpstad, og skipa frå byen dominerte den sørlege delen av Nordsjøen. Denne dominansen enda då Hansaen vart oppretta, opphavleg ein handelsallianse i Austersjøen, som vart utvida til Nordsjøen. Tidleg på 1300-talet gjekk sjørøvarskip frå Bremen til åtak på handelsskipa til Hansaen. For å unngå open krig reiste rådmenn frå Bremen til det hanseatiske styret i Lübeck og vart einige om å verte medlemmar av handelsorganisasjonen (1358).
Bremen vart verande eit motvillig medlem av Hansaen. Byen kravde støtte i krigane mot høvdingane i Friesland, som styrte området rundt munningen av Weser, men var sjølv sjeldan med i felttog i Austersjøen. I 1425 eskalerte konflikten då innbyggjarane brende hanseatiske dokument på markedsplassen. Bremen vart for ei tid kasta ut av organisasjonen i 1427. Konsekvensane følgde raskt etter, og dette makttapet førte snart til at nabostatane gjorde krav på område i Bremen (t.d. Oldenburg), og byen mista store område.
Tyskland si første menneskeskapte hamn vart bygd i Vegesack i 1620.
Etter den andre verdskrigen vart Bremen ein del av den amerikanske okkupasjonssonen, sidan USA ville ha ein hamneby i sonen sin. Dette gjorde at Bremen ikkje vart ein del av den nye delstaten Niedersachsen som vart oppretta i den britiske sonen, og dermed vart Bremen ein sjølvstendig delstat i det nye Vest-Tyskland.
Hollingen
Hollingen er ein tettstad i Aukra kommune i Møre og Romsdal fylke. Staden har og ligg ved Julsundet på Romsdalshalvøya.
Kirpan
Kirpan er ein dolk eller eit sverd som blir bore av sikhar. Ordet kirpān frå panjabi og hindi kjem frå sanskrit kṛpaṇa, som tyder ‘sverd’.
Kirpan er ein av dei fem K-ane i sikhismen, som skal berast av alle innvigde sikhar. Påbodet om dei fem K-ane blei instifta av guru Gobind Singh i 1699. Det religiøse påbodet om å bera våpen kan føra til konflikt i det moderne samfunnet, til dømes i samband med å la unge sikhar bera kirpan på skular.
Vitskap i 1704
Vitskapsåret 1704 er ei oversikt over hendingar, prisvinnarar, fødde og døde personar tilknytte vitskap i 1704.
Hedvig
Det gammalhøgtyske namnet Haduwig er danna av hadu, 'kamp' og wig, 'strid'. Dei same orda finst på norrønt som hǫð og víg. Hadhui er ei eldre tysk form av namnet, medan Hedevi og Hedewig er eldre svenske former. Helvi er ei finsk form, Hedvika tsjekkisk og slovensk. Edvige er ei italiensk og Jadwiga er ei polsk namneform. Hedda, Hedy og Jadzia er kortformer.
Arbus
Arbus (sardisk Àrbus) er ein kommune i Italia som ligg i provinsen Sud Sardegna i regionen Sardinia. Han har 6 336 innbyggjarar. Kommunen dekkjer eit område på 269.12 km² og ligg i ei høgd på 311 meter over havet.
5. oktober
5. oktober er den 278. dagen i den gregorianske kalenderen (279. under skotår). Det er 87 dagar att av året.
Pot Luck av Elvis Presley
Pot Luck with Elvis er det 15. studioalbumet til Elvis Presley, gjeve ut på RCA Victor i mono og stereo i juni 1962. Innspelinga fann stad 22. mars 1961 i Radio Recorders i Hollywood, 25. juni og 15. oktober 1961, og 18. og 19. mars 1962 i RCA Studio B i Nashville. Albumet nådde fjerdeplassen på Billboard Top LP's-lista.
Innhald
Albumet er dominert av songar frå Doc Pomus og Mort Shuman, som hadde skrive hittane «Surrender» og «(Marie's the Name) His Latest Flame» med B-sida «Little Sister» for Presley. Songane «Kiss Me Quick» og «Suspicion» vart gjevne ut på singel nesten to år seinare, i april 1964, etter ein hitversjon av sistnemnte vart gjeven ut av Terry Stafford (ein Elvis-etterliknar). Resten av songane kom frå dei faste låtskrivarane til Presley, som Don Robertson, Otis Blackwell og Paul Evans. Blackwell sin «(Such an) Easy Question» vart gjeven ut på singel i juni 1965 og nådde toppen av og 11. plassen på høvesvis Billboard Adult Contemporary og Hot 100-lista, på ei tid då Presley stort sett dreiv med filminnspelingar.
«That's Someone You Never Forget», med konsept og tittel av Presley, vart skriven i lag med Red West og kanskje til minne om den døde mora til Elvis, Gladys Presley. Songen nådde seinare 92. plassen på Billboard Hot 100 i mai 1967 som B-sida til singelen «Long Legged Girl (With the Short Dress On)». Ein annan song frå desse innspelingane, «You'll Be Gone», skriven av Presley og West, og i lag med Charlie Hodge, kom ut på B-sida til «Do the Clam». Songen «Steppin' Out of Line» er eit unytta spor frå innspelingane til Blue Hawaii.
13. juli 1999 vart albumet gjeve ut på CD med ei anna songrekkjefølgje, og med fem bonusspor frå to sider av ein singel, ei B-side og to songar frå samlealbumet Elvis for Everyone frå 1965. Dei tre singlane vart spelte inn under same innspelinga som albumet. Den eine singelen vart skriven av Jerry Leiber og Mike Stoller, medan «You'll Be Gone» vart gjeven ut som B-side i 1965.
Papakura District
Papakura District er eit av sju lokale distrikt i regionen Auckland på New Zealand. Det ligg nær den sørlegaste delen av Auckland City, og utgjer delar av områda som uformelt vert kalla South Auckland og East Auckland (Sør- og Aust-Auckland).
I utgangspunktet var Papakura ein liten, frittståande by, før han i 1989, under omorganiseringa av lokalstyret på New Zealand, vart hovudsetet til Papakura District, og er no i ferd med å verta omfatta av den bymessige voksteren til Auckland. Distriktet er flankert av strendene i Manukau Harbour mot vest, Manukau City mot nord, og jordbruksland mot aust og sør, med Drury som næraste by i den retninga.
Geografi
Papakura grensar til Manukau City i nord og aust, Franklin District i sør og Manukau Harbour i nordvest. Distriktet er inndelt i fire område, (wards), Ardmore, Drury, Red Hill, og Pahurehure.
Keri Hill er bustadsområde med utsikt over Ardmore; Red Hill var eit strategisk utsiktspunkt for maorifolket, og er no ein populær forstad; Pahurehure ligg ved kysten på ved dei austlege breiddene til Manukau Harbour. Drury er den første eigentlege byen ute på landsbygda sør for Auckland, og Takanini er det viktigaste industriområdet i Papakura.
Distriktet har nokre få mindre strender mot vest, men somme av desse kan ikkje brukast på grunn av forureining. Dese strendene er verna og nøye overvaka av distriktet sine miljøstyresmakter.
Salbmagirji
Den første utgåva kom i 1870 under tittelen Salbmagirje : Ibmeli gudnen ja same-særvvegoddidi bajas-rakadussan (Salmebok til Guds ære og dei samiske kyrkjelydane til oppbygging). Boka inneheldt 226 salmar, og dei som stod for utarbeidinga av boka var J.A. Friis med hjelp frå Lars Hætta. Salmane var henta frå Friis si bok Muttom Salmak ('Nokre salmar') med tillegg av omsette salmar frå Landstads kirkesalmebog, som kom ut same året.
Papakura District
Historikk
Namnet Papakura kjem frå maoriorda papa, som tyder jord eller flate (avkorting av Papatuanuku), og kura som tyder raud. Dette viser til den rike og grøderike jorda som busetnaden eingong vart grunnlagd på. Innfødde maoriar bygde ein pa som dei gav namnet Puke-Kiwi-Riki, på toppen av Red Hill, med utsyn over Manukau Harbour og landskapet omkring, til Manukau Heights og Redoubt Road.
Salbmagirji
Salbmagirje (1897)
I 1897 gav biskop J.N. Skaar i samarbeid med Just Qvigstad ei auka og omvølt utgåve av Salbmagirje. Denne boka hadde ialt 360 salmar. Dei fleste nye salmane var omsette frå Landstads salmebok, men det var òg nokre nyskrivne salmar, blant dei seks skrivne av J.N. Skaar. Salmane har tilvising til dei tilsvarande salmane Landstads salmebok.